

บันทึกข้อความ

**ส่วนราชการ** สำนักงานสาธารณสุขอำเภอวัฒนานคร (กลุ่มงานบริหาร) โทร 0 3726 2224

**ที่** สก 0432/247 **วันที่** 29 พฤศจิกายน 2567

**เรื่อง** ลงนามนโยบายการบริหารทรัพยากรบุคคลของผู้บริหาร และอนุญาตให้นำเผยแพร่บนเว็บไซต์สำนักงานสาธารณสุขอำเภอวัฒนานคร

เรียน สาธารณสุขอำเภอวัฒนานคร

**1.เรื่องเดิม**

ตามที่ รัฐบาลกำหนดให้หน่วยงานภาครัฐดำเนินการตามหลักเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment-ITA) ประเด็นเกี่ยวกับการบริหารทรัพยากรบุคคลที่มีความโปร่งใสและมีคุณธรรมโดยผู้บริหารจะต้องแสดงนโยบายการบริหารทรัพยากรบุคคลที่มีจุดหมายหรือวัตถุประสงค์ ก่อให้เกิดความโปร่งใส

**2.ข้อเท็จจริง**

กลุ่มงานบริหาร สำนักงานสาธารณสุขอำเภอวัฒนานครได้จัดทำนโยบายการบริหารทรัพยากรบุคคล ที่ก่อให้เกิดการบริหารทรัพยากรบุคคลที่มีความโปร่งใสและมีคุณธรรม ลดการใช้ดุลพินิจที่ไม่เป็นไปตามกฎหมายที่กำหนดผ่านระบบสารสนเทศของหน่วยงาน

**3.ข้อพิจารณา**

ในการนี้กลุ่มงานบริหาร สำนักงานสาธารณสุขอำเภอวัฒนานคร ขอส่งนโยบายการบริหารและพัฒนาทรัพยากรบุคคลและอนุญาตให้นำเผยแพร่บนเว็บไซต์สำนักงานสาธารณสุขอำเภอวัฒนานคร

**4.ข้อเสนอ**

จึงเรียนมาเพื่อโปรดทราบและพิจารณาลงนามต่อไป



(นายภูบดินทร์ ไชยนุวัติ)

เจ้าพนักงานสาธารณสุขชำนาญงาน

 **ทราบ-อนุญาต**

(นายบุญยืน ทิศพรม)

สาธารณสุขอำเภอวัฒนานคร